4. ΑΝΑΓΚ. ΝΟΜΟΣ υπ’ αριθ.1000 της 17/22 Δεκ. 1937 Περί περιορισμού χορηγήσεως επαγγελματικών αδειών οδηγών αυτοκινήτων. Άρθρ.1.-Η δια του άρθρ. 29 του Α.Ν. της 6.6.35 «περί συγκοινωνιών δι’ αυτοκινήτων κλπ.», τεθείσα απαγόρευσις χορηγήσεως επαγγελματικών αδειών οδηγών αυτοκινήτων παρατείνεται μέχρι 31 Δεκ. 1939. Ομοίως μέχρι της ημερομηνίας ταύτης απαγορεύεται η χορήγησις ειδικών αδειών εκγυμναστών των προβλεπομένων υπό του άρθρ. 13 του νόμ. 4841. Η ως άνω απαγόρευσις παρετάθη δια του Ν.Δ. 2224/1942, του νόμ. 1278/1944 και του Β.Δ. 16/24 Απρ. 1945 μέχρι 31 Δεκ. 1945. Άρθρ.2-3.(Προσωρινής ισχύος, προέβλεπον την χορήγησιν επαγγελματικής αδείας οδηγού εις ήδη ιδιοκτήτας αυτοκινήτου, υπό τον όρον υποβολής σχετικής αιτήσεως μέχρι της 31 Μαρτ. 1938). Ειδικαί διατάξεις Άρθρ.4.-Κάτοχος επαγγελματικής αδείας οδηγού δύναται να παραιτηθή της αδείας αυτού υπέρ του άρρενος τέκνου του ή του επί θυγατρί γαμβρού του. Ομοίως εν περιπτώσει θανάτου κατόχου επαγγελματικής αδείας οδηγού δύναται κατόπιν αποφάσεως του Υπουργού των Σιδηροδρόμων και Αυτοκινήτων να χορηγηθή νέα επαγγελματική άδεια εις άρρεν τέκνον του θανόντος ή τον επί θυγατρί γαμβρόν αυτό. Εν ταις περιπτώσεσι ταύταις μετά των κατά τας κειμένας διατάξεις προβλεπομένων δικαιολογητικών προς απόκτησιν της αδείας ικανότητος οδηγού δέον να υποβληθώσιν επιπροσθέτως υπό των υποψηφίων αναλόγως εκάστης περιπτώσεως και τα κάτωθι: α)Επίσημος συμβολαιογραφική πράξις παραιτήσεως του κατόχου της ην κέκτηται επαγγελματικής αδείας υπέρ του άρρενος τέκνου του ή του επί θυγατρί γαμβρού του. β)Η άδεια ικανότητος οδηγού του παραιτουμένου πατρός ίνα διαγραφή ούτος του Μητρώου των οδηγών. γ)Πιστοποιητικόν Δήμου ή Κοινότητος ότι ο υποψήφιος οδηγός τυγχάνει νόμιμον τέκνον του κατά τα ανωτέρω παραιτουμένου ή θανόντος. δ)Ληξιαρχική πράξις γάμου ή θανάτου αναλόγως της περιπτώσεως. Η άδεια ικανότητος χορηγείται μετά επιτυχή εξέτασιν τούτου υπό της αρμοδίας υπηρεσίας του Υπουργείου Σιδηροδρόμων και Αυτοκινήτων. ΄Αρθρ.5.-Κατ’ εξαίρεσιν της τιθέμενης δια του άρθρ. 1 του παρόντος απαγορεύσεως, επιτρέπεται εφεξής η χορήγησις επαγγελματικής αδείας ικανότητος οδηγού αυτοκινήτων εις παλιννοστήσαντας Έλληνας υπηκόους κεκτημένους εν τη αλλοδαπή άδειαν ικανότητος οδηγού, εφ’ όσον ούτοι εκτός των απαιτουμένων συμφώνως τω νόμ. 4841 δικαιολογητικών δια την χορήγησιν τοιούτων αδειών, προσαγάγωσι: 1.Το Διαβατήριόν των. 2.Βεβαίωσιν της αρμοδίας υπηρεσίας του Υπουργείου Εξωτερικών ή της Προξενικής Αρχής εξ ης θα εμφαίνηται ο λόγος της εκ του ξένου εδάφους αναχωρήσεώς των. 3.Την ην κέκτηνται άδειαν ικανότητος οδηγού εν τω Εξωτερικώ. 4.Βεβαίωσιν ότι είναι Έλληνες υπήκοοι. Άρθρ.6.-1.Εις εισπράκτορας λεωφορείων έχοντας άδειαν εισπράκτορος εκδιδομένην μετά την 1.5.1936 και υπηρετούντας αποδεδειγμένως εν συνεχεία επί δύο τουλάχιστον έτη εις λεωφορεία, χορηγείται ειδική άδεια οδηγού, δι’ ης παρέχεται το δικαίωμα αναπληρώσεως του μονίμου οδηγού λεωφορείου αυτοκινήτου. Η άδεια αύτη ισχύει μόνον δια την οδήγησιν του λεωφορείου εις ο κάτοχος της ειδικής ταύτης αδείας εισπράκτωρ υπηρετεί και μόνον εφ’ όσον κωλύεται ή απουσιάζει ο μόνιμος οδηγός αυτού. Η ειδική αύτη άδεια οδηγού χορηγείται παρά της αρμοδίας υπηρεσίας του Υπουργείου Σιδηροδρόμων και Αυτοκινήτων εις ευδοκίμως εργαζομένους και άνευ σοβαρών παραπτωμάτων εισπράκτορας κατόπιν επιλογής και υποβολής υπό του ενδιαφερομένου πάντων των κατά τας κειμένας διατάξεις απαιτουμένων προς χορήγησιν αδείας οδηγού αυτοκινήτων δικαιολογητικών και μετά προηγούμενην επιτυχή εξέτασιν αυτού. Η ειδική αύτη άδεια υπόκειται εις τέλος χαρτοσήμου δρχ. 30, δεν παρέχει δε το δικαίωμα συμμετοχής του κατόχου εις το Ταμείον Συντάξεων Αυτοκινητιστών. 2.Πάσα ποινή επιβαλλομένη εις οδηγούς αυτοκινήτων βάσει των κειμένων διατάξεων εφαρμόζεται και εις τους κατόχους των ως άνω ειδικών αδειών οδηγών εισπράκτορας, εφ’ όσον ούτοι παρέβησαν κειμένας διατάξεις διατελούντες εν υπηρεσία οδηγού. 3.Η αφαίρεσις αδείας εισπράκτορος συνεπάγεται υποχρεωτικώς και την αφαίρεσιν της ειδικής αδείας οδηγού. 4.Εκ των κατά τ’ ανωτέρω κατόχων ειδικών αδειών, δύναται ο Υπουργός των Σιδηροδρόμων και Αυτοκινήτων, δι’ αποφάσεώς του εκδιδομένης την 31 Δεκεβρίου εκάστου έτους κατόπιν συμφώνου γνώμης του Συμβουλίου Αυτοκινήτων, να παρέχη επαγγελματικήν άδειαν οδηγού αυτοκινήτων εις πεντήκοντα το πολύ τοιούτους εισπράκτορας επιδείξαντας  αποδεδειγμένως  εξαιρετικήν  εμφάνισιν Σελ. 213 Αδειες οδηγών αυτοκινήτων 21.Ε.β.4 και διαγωγήν κατά την εκτέλεσιν της υπηρεσίας αυτών και άγοντας ηλικίαν το  πολύ 35 ετών. Άρθρ.7.-Η διάταξις του άρθρ. 17 του Α.Ν. 646/1937 επεκτείνεται και εις τα όργανα της Αστυνομίας Πόλεων μέχρι και του βαθμού του Αρχιφύλακος. Άρθρ.8.-Τροποποίησις και συμπλήρωσις ενίων διατάξεων. 1.Κυρούνται αι υπ’ αριθ. 23341/6.5.37 και 47760/30.8.37 αποφάσεις του Υπουργού Σιδηροδρόμων και Αυτοκινήτων δι’ ων παρετάθη η εκμετάλλευσις των εντός της περιοχής ακτίνος 20 χιλ. από της Πλατείας της Ομονοίας κυκλοφορούντων λεωφορείων και μετά την λήξιν της αδείας κυκλοφορίας εκάστου τούτων. 2.Ο Υπουργός των Σιδηροδρόμων και Αυτοκινήτων δύναται δι’ αποφάσεώς του εκάστοτε να παρατείνη την διάρκειαν των αδειών κυκλοφορίας λεωφορείων αυτοκινήτων των κυκλοφορούντων εντός της περιοχής ακτινος 20 χιλ. από της Πλατείας της Ομονοίας των χορηγηθεισών δυνάμει του από 20/26.2.1931 Δ/τος περί χορηγήσεως αδειών κυκλοφορίας κλπ. 3.Η εν άρθρ. 25 του Α.Ν. της 6.6.35 «περί συγκοινωνιών δι’ αυτοκινήτων κλπ.» τεθείσα απαγόρευσις χορηγήσεως αδειών κυκλοφορίας αυτοκινήτων μετά μετρητού της περιοχής Αθηνών, Πειραιώς και Περιχώρων ως και αυτοκινήτων μετά μετρητού ή αγοραίων Θεσσαλονίκης και των νήσων Λέσβου και Κερκύρας μέχρι 31.12.37 παρατείνεται μέχρι 1.6.38 τηρουμένων εν ισχύϊ πασών των διατάξεων του ειρημένου άρθρου του ως άνω Α.Νόμου. Άρθρ.9.-1.Του Διοικητικού Συμβουλίου του Τ.Π.Ι.Α.Λ. προεδρεύει ο Γενικός Γραμματεύς του Υπουργείου Σιδηροδρόμων και Αυτοκινήτων ή ο ανώτερος κατά βαθμόν εκ των υπαλλήλων του αυτού Υπουργείου μελών του Δ. Συμβουλίου τούτου. Τούτους κωλυομένους αναπληροί ο αμέσως κατά βαθμόν επόμενος των αυτών υπαλλήλων του Υπουργείου τούτου. 2.Δι’ αποφάσεως του Υπουργού Σιδ/μων και Αυτ/των δύναται να παραταθή και πέραν της διετίας η θητεία των αιρετών μελών του Διοικητικού Συμβουλίου του Τ.Π.Ι.Α.Λ. και της Τεχνικής Επιτροπής αυτού και εις ην περίπτωσιν έτι έληξεν η θητεία αυτών της παρατάσεως ταύτης λογιζομένης εν τη δευτέρα ταύτη περιπτώσει αφ’ ης έληξεν η προηγουμένην αυτών θητεία. Σελ. 214 Η διάρκεια της τοιαύτης παρατάσεως της θητείας ορίζεται δια της αυτής ως άνω αποφάσεως μη δυναμένης να υπερβή το εν έτος.  3.Το εδάφ β΄ της δευτέρας παραγράφου του άρθρ. 7 του υπ’ αριθ. 646/1937 Α.Νόμου «περι τροποποιήσεως ενίων διατάξεων της περί αυτοκινήτων Νομοθεσίας» καταργείται. 4.Εν τη παραγράφω 2 του άρθρ. 1 του υπ’ αριθ. 942/1937 Α.Νόμου «περί αποζημιώσεως αυτοκινήτων κλπ.» αντικαθίσταται η φράσις «20 δε μετά μετρητού έσονται δια Πάτρας» δια της φράσεως «20 δε αγοραία έσονται δια Πάτρας εκ των εχόντων αριθμόν κυκλοφορίας κάτω των 20000». Αι δια του αυτού άρθρου του ως άνω Α.Νόμου παρεχόμεναι προθεσμίαι νοούνται ειδικώς από της ισχύος του παρόντος νόμου δια τα υπό αποζημίωσιν αυτοκίνητα Πατρών. Πάσα διάταξις αντικειμένη εις τον παρόντα Νόμον καταργείται. Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 